|  |
| --- |
| Številka: 315-45/2022/104 |
| Ljubljana, 21. 9. 2023  |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Strategija slovenske standardizacije od 2023 do leta 2030 – predlog za obravnavo** |
| **1. Predlog sklepa vlade:** |
|  Na podlagi 6. člena in šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in [163/22](http://www.uradni-list.si/1/objava.jsp?sop=2022-01-4191)) ter v zvezi s 5. členom Zakona o standardizaciji (Uradni list RS, št. [59/99](http://www.uradni-list.si/1/objava.jsp?sop=1999-01-2794)) in 12. členom Sklepa o ustanovitvi Slovenskega inštituta za standardizacijo (Uradni list RS, št. [70/00](http://www.uradni-list.si/1/objava.jsp?sop=2000-01-3343), [91/02](http://www.uradni-list.si/1/objava.jsp?sop=2002-01-4591), [131/21](http://www.uradni-list.si/1/objava.jsp?sop=2021-01-2731) in [128/22](http://www.uradni-list.si/1/objava.jsp?sop=2022-01-3008)) je Vlada Republike Slovenije na….seji dne….sprejela naslednjiSKLEPVlada Republike Slovenije se je seznanila s Strategijo slovenske standardizacije od 2023 do leta 2030.Barbara Kolenko Helblgeneralna sekretarkaSklep sprejmejo: * Slovenski inštitut za standardizacijo, Ulica gledališča BTC 2, 1000 Ljubljana,
* Ministrstvo za gospodarstvo, turizem in šport Republike Slovenije
* Ministrstvo za javno upravo,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |

|  |
| --- |
| **3.a Osebe, odgovorne za strokovno pripravo in usklajenost gradiva:** |
| * mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport,
* Breda Goršek, sekretarka, vodja Sektorja za prost pretok blaga in storitev, Ministrstvo za gospodarstvo, turizem in šport.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Strategija slovenske standardizacije od 2023 do leta 2030 je bila sprejeta na 108. seji upravnega odbora Slovenskega inštituta za standardizacijo, ki se je končala dne 12. 6. 2023, podaja smer za prihodnost slovenske standardizacije od 2023 do leta 2030 upoštevajoč nacionalne, mednarodne in evropske prihodnje družbene usmeritve ter strateške dokumente evropskih (CEN, CENELEC, ETSI) in mednarodnih organizacij za standardizacijo (ISO, IEC, ITU). Strategija slovenske standardizacije od 2023 do leta 2030 je v tesni povezavi z vlogo nacionalnega organa za standarde pri razvoju standardizacije v Republiki Sloveniji in izhaja iz Strategije razvoja Republike Slovenije in drugih pravnih podlag, pomeni vzdrževanje in nenehno izboljševanje sistema slovenske standardizacije, izvajanje drugih nalog po pooblastilu države, povečanje nacionalne in mednarodne prepoznavnosti in povečanje lastne dejavnosti. |
| **6. Presoja posledic za:** |
| a) | javnofinančna sredstva v višini, večji od 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | na gospodarstvo, posebej mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:  |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  | Leto 2023 | Leto 2024 |
| 2180 - MGTŠ | ukrep št. 2111-11-0009  | PP 140203 Slovenski inštitut za standardizacijo  | 1.644.633 EUR | 1.809.096 EUR |
| 2180 - MGTŠ | projektšt. 2130-20-0001 | PP 140203 Slovenski inštitut za standardizacijo  | 19.800 EUR | 34.000 EUR |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**Finančna sredstva za izvajanje strategije slovenske standardizacije so za leto 2023 načrtovana v Rebalansu proračuna Republike Slovenije za leto 2023 (Uradni list RS, št. [187/21](http://www.uradni-list.si/1/objava.jsp?sop=2021-01-3712), [150/22](http://www.uradni-list.si/1/objava.jsp?sop=2022-01-3734) in 65/23) v okviru PU 2180 – MGTŠ na PP 140203 Slovenski inštitut za standardizacijo in sicer v višini 1.644.633 EUR in za leto 2024 prav tako v Rebalansu proračuna Republike Slovenije za leto 2023 (Uradni list RS, št. 65/23) v okviru Načrta razvojnih programov 2023 – 2026 in sicer v višini 1.809.096 EUR. Na podlagi projekcij je ocenjeno, da bo za izvajanje strategije v obdobju od 2025 do 2030 potrebno zagotoviti proračunska sredstva v višini 1.809.096 EUR na leto, ki bodo zadostovala za pokritje materialnih stroškov, plač zaposlenih (upoštevane so tudi dodatne zaposlitve) in investicij (tudi za nadgradnjo informacijsko telekomunikacijske strukture).**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:** / |
| **7.b Predstavitev ocene finančnih posledic pod 40.000 EUR:** / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije - SOS: NE
* Združenju občin Slovenije - ZOS: NE
* Združenju mestnih občin Slovenije - ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| »Strategija slovenske standardizacije od 2023 do leta 2030« je bila predstavljena na obeh strokovnih svetih Slovenskega inštituta za standardizacijo – strokovnem svetu za splošno področje in strokovnem svetu za področje elektrotehnike, informacijske tehnologije in telekomunikacij. Dokument je bil predstavljen upravnemu odboru Slovenskega inštituta za standardizacijo, skupščini Slovenskega inštituta za standardizacijo in svetu za standardizacijo v okviru Ministrstva za gospodarstvo, turizem in šport. V razpravo so bili vključeni člani inštituta in predstavniki Ministrstva za gospodarstvo, turizem in šport, Ministrstva za okolje, podnebje in energijo, Ministrstva za naravne vire in prostor, Ministrstva za obrambo, Ministrstva za infrastrukturo, Ministrstva za kmetijstvo, gozdarstvo in prehrano, Ministrstva za zdravje, Ministrstva za javno upravo, Ministrstva za notranje zadeve. Dokument »Strategija slovenske standardizacije od 2023 do leta 2030« je nato sprejel upravni odbor Slovenskega inštituta za standardizacijo na 108. seji končani dne 12. 6. 2023. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Matjaž Han**

**minister**

Priloge:

* obrazložitev,
* Strategija slovenske standardizacije od 2023 do leta 2030,
* izvleček sklepov 105. seje upravnega odbora Slovenskega inštituta za standardizacijo z dne 13. 1. 2023,
* izvleček sklepov 108. dopisne seje upravnega odbora Slovenskega inštituta za standardizacijo, ki se je končala dne 12. 6. 2023.

**OBRAZLOŽITEV**

Slovenski inštitut za standardizacijo je slovenski nacionalni organ za standarde, ki je odgovoren za vzpostavitev, vodenje in vzdrževanje nacionalnega sistema standardizacije. Slovenski inštitut za standardizacijo je ustanovila Republika Slovenija na podlagi Zakona o standardizaciji (Uradni list RS, št. 59/99) in s Sklepom o ustanovitvi Slovenskega inštituta za standardizacijo (Uradni list RS, št. [70/00](http://www.uradni-list.si/1/objava.jsp?sop=2000-01-3343), [91/02](http://www.uradni-list.si/1/objava.jsp?sop=2002-01-4591), [131/21](http://www.uradni-list.si/1/objava.jsp?sop=2021-01-2731) in [128/22](http://www.uradni-list.si/1/objava.jsp?sop=2022-01-3008)).

Standardizacija je eden od ključnih elementov za prenos inovacij v gospodarstvo, za napredek pri oblikovanju enotnega trga in za njegovo delovanje. Standardi so zelo pomembno orodje za krepitev evropske konkurenčnosti in rasti ter omogočajo vpliv Evropske unije in držav članic na tehnični razvoj in globalno trgovino, saj zagotavljajo kakovost proizvodov in storitev z opredelitvijo njihovih značilnosti, zvišujejo ravni varnosti, varovanja zdravja in življenja ter varstva okolja, izboljšujejo proizvodne učinkovitosti, pospešujejo mednarodno trgovino s preprečevanjem ali odpravo ovir pri trgovanju. Standardizacija daje podporo tudi razvoju nacionalnih in evropskih obrambnih zmogljivosti in je zakladnica znanja za doseganje ciljev razvoja Republike Slovenije.

Strategija slovenske standardizacije opisuje smer za prihodnost slovenske standardizacije do leta 2030 na ravni do sedaj znanih usmeritev ter upošteva nacionalne, mednarodne in evropske prihodnje družbene usmeritve ter strateške dokumente evropskih (CEN - The European Committee for Standardization, CENELEC - The European Committee for Electrotechnical Standardization, ETSI - The European Telecommunications Standards Institute) in mednarodnih organizacij za standardizacijo (ISO - International Organization for Standardization, IEC - The International Electrotechnical Commission, ITU - The International Telecommunication Union).

Slovenska standardizacija, prispevajoč znanje in predloge pri oblikovanju in soustvarjanju evropskih in globalnih standardov, bo še naprej nudila standardizacijsko podporo in informiranje zainteresiranih, še posebej proaktivnih uporabnikov iz raziskovalnega in gospodarskega okolja, dajala podporo javnemu sektorju in pri tem sledila razvoju novih tehnologij digitalne, zelene in trajnostne družbe ter družbe znanja.

V dokumentu so izpostavljeni štirje dolgoročni strateški cilji:

1. Dobro upravljanje Slovenskega inštituta za standardizacijo za izpolnjevanje poslanstva, učinkovito poslovanje in vzdrževanje mednarodnega sodelovanja.

 Cilj bo dosežen:

* z ustreznimi finančnimi viri Slovenskega inštituta za standardizacijo;
* z vzpostavitvijo podpornega okolja in finančnih mehanizmov za sodelovanje predstavnikov podjetij in predstavnikov univerz ter raziskovalnih ustanov, predstavnikov MPS in socialnih podjetij v tehničnih delovnih telesih mednarodnih in evropskih organizacij za standardizacijo pri razvoju evropskih in mednarodnih standardov;
* z zagotavljanjem ustreznih kompetentnih kadrovskih virov Slovenskega inštituta za standardizacijo;
* z zagotavljanjem podpornega okolja in financiranja predstavljanja interesov Republike Slovenije v mednarodnih in evropskih organizacijah za standardizacijo;
* financiranje priprave in izdajanje slovenskih standardov v slovenskem jeziku, ki so vključeni v zakonodajo.
1. Krepitev standardizacijske podpore vsem zainteresiranim deležnikom, s tesnim sodelovanjem z gospodarstvom in javnim sektorjem, vključno s sistemskim izobraževanjem bodočih generacij.

 Cilj bo dosežen:

* s promocijskimi aktivnostmi;
* s sistemskim izobraževanjem bodočih generacij, z vključitvijo standardizacije na fakultetah in srednih šolah;
* z ustreznim sodelovanjem z zakonodajalci in izvajanjem postopkov obveščanja ter notificiranjem tehničnih predpisov za proizvode in storitve ter notificiranjem standardov;
* ozaveščanje s prodajo proizvodov in storitev doma in v tujini.
1. Razvoj novih področij standardizacije, ki bodo podpirali strateški razvoj Republike Slovenije, z vključevanjem deležnikov v evropsko in globalno standardizacijo.

Cilj bo dosežen:

* z ustanovitvijo tehničnih delovnih teles na področjih digitalnih, trajnostnih in zelenih tehnologij, kjer še ni zrcalnih tehničnih odborov, na področjih pomembnih za krepitev vpliva evropske in slovenske standardizacije ter posledično vplivanja Evropske unije na razvoj mednarodnih standardov;
* s spremembami standardizacijskih procesov za realizacijo zahtev uporabnikov in trga;
* s sodelovanjem predstavnikov tehničnih delovnih teles Slovenskega inštituta za standardizacijo TDT v projektih »SRIPIH«, v okviru prenovljene slovenske strategije pametne specializacije;
* z usposabljanjem članov Slovenskega inštituta za standardizacijo TDT o nacionalnih, evropskih in mednarodnih standardizacijskih pravilih, za delo v tehničnih delovnih telesih CEN, CENELEC, ISO, IEC, ITU.
1. Posodobitev IT za enostavnejši in uporabniku bolj prijazen dostop do standardov in storitev Slovenskega inštituta za standardizacijo ter vzpostavitev digitalne mreže soustvarjalcev.

Cilj bo dosežen:

* z nadgradnjo informacijsko telekomunikacijske infrastrukture v okviru planiranih sredstev iz proračuna za investicije.

Vsi štirje strateški cilji so podrobno opredeljeni z aktivnostmi za doseganje le-teh in kazalniki uspešnosti. Dokument poudarja, da bo Slovenski inštitut za standardizacijo omogočil brezplačni dostop do standardov, ki bo bolj prijazen do uporabnikov in sicer na osnovi pogodbe s financerjem, ki bodo bodisi ministrstva, ki imajo v skrbništvu zakonodajo, ki se sklicuje na določene standarde bodisi kdo drug, ki bo odkupil pravice za standarde.

Predstavljene so tudi kadrovske projekcije, ki predvidevajo povečanje števila zaposlenih iz sedanjih 21 na 28 zaposlenih do leta 2030.

Finančne projekcije predvidevajo, da mora biti v obdobju od leta 2023 do leta 2030, pokritje stroškov zagotovljeno iz proračuna. Slovenski inštitut za standardizacijo se financira iz izvajanja dejavnosti v javnem interesu – proračun, iz izvajanja dejavnosti v javnem interesu – trg in iz izvajanja lastne tržne dejavnosti. Finančna sredstva za izvajanje strategije slovenske standardizacije so za leto 2023 načrtovana v Rebalansu proračuna Republike Slovenije za leto 2023 (Uradni list RS, št. [187/21](http://www.uradni-list.si/1/objava.jsp?sop=2021-01-3712), [150/22](http://www.uradni-list.si/1/objava.jsp?sop=2022-01-3734) in 65/23) v okviru PU 2180 – MGTŠ na PP 140203 Slovenski inštitut za standardizacijo in sicer v višini 1.644.633 EUR in za leto 2024 prav tako v Rebalansu proračuna Republike Slovenije za leto 2023 (Uradni list RS, št. 65/23) v okviru Načrta razvojnih programov 2023 – 2026 in sicer v višini 1.809.096 EUR.

Na podlagi projekcij je ocenjeno, da bo za izvajanje strategije v obdobju od leta 2025 do leta 2030 potrebno zagotoviti proračunska sredstva v višini 1.809.096 EUR na leto, ki bodo zadostovala za pokritje materialnih stroškov, plač zaposlenih (upoštevane so tudi dodatne zaposlitve) in investicij (tudi za nadgradnjo informacijsko telekomunikacijske strukture).

»Strategija slovenske standardizacije od 2023 do leta 2030« je bila sprejeta na 105. seji upravnega odbora dne 13. 1. 2023. Revidirano verzijo pa je upravni odbor potrdil na 108. dopisni seji, ki se je končala dne 12. 6. 2023. Pri nastajanju dokumenta so sodelovali predstavniki obeh strokovnih svetov Slovenskega inštituta za standardizacijo (strokovni svet za splošno področje in strokovni svet za področje elektrotehnike, informacijske tehnologije in telekomunikacij), predstavniki skupščine in upravnega odbora Slovenskega inštituta za standardizacijo. V razpravo in snovanje dokumenta so bili vključeni člani inštituta in predstavniki Ministrstva za gospodarstvo, turizem in šport, Ministrstva za naravne vire in prostor, Ministrstva za okolje, podnebje in energijo, Ministrstva za obrambo, Ministrstva za infrastrukturo, Ministrstva za kmetijstvo, gozdarstvo in prehrano, Ministrstva za zdravje, Ministrstva za javno upravo, Ministrstva za notranje zadeve.

Upravni odbor Slovenskega inštituta za standardizacijo je na 108. dopisni seji sprejel tudi sklep, da dokument »Strategija slovenske standardizacije od 2023 do leta 2030« pošlje pristojnemu ministrstvu, da z njim seznani Vlado Republike Slovenije.





